Kurt Darren belê in stamselbewaring – praag.co.za
Darren sê in 'n verklaring dat hy en sy vrou die besluit om hul kind se stamselle te laat bewaar lank voor die geboorte van hul dogtertjie Kyrah op 10 November gemaak het.
"As jy iets ekstra kan doen om te help verseker dat jou kind 'n beter kans het op 'n gesonde en gelukkige lewe, waarom sou jy nie dit doen nie?" het Darren gesê.
"Die belangrikste ding vir enige ouer is om te weet dat hul kinders veilig is. Deur die bewaring van hul stamselle, het jy die gemoedsrus om te weet hulle sal 'n baie beter kans hê om die huidige en toekomstige stamselbehandelings te kan geniet wat op 'n dag hulle lewens mag red. Dit is 'n baie waardevolle belegging om te maak."
Die Darrens het 'n Pretoriase maatskappy gebruik wat glo die gehalte van die naelstringweefsel wat gebruik word, waarborg.
Vir meer as 'n dekade is dit reeds moontlik om 'n baba se naelstring by geboorte te behandel om bloedstamselle te bewaar vir toekomstige mediese gebruik.
Skrywer praagGepubliseer op 15 Januarie 2015 15 Januarie 2015 Kategorieë Nuus, Suider-AfrikaSleutelwoord bloedweefsel, Kurt Darren, mediese behandeling, naelstring, sanger, stamsel